Det bliver fra slutningen af juni igen muligt at komme til de foretrukne ferielande: Spanien, Italien og mange andre. Ligeledes kan de igen besøge Danmark.

Regeringen har i dag, med virkning fra 27. juni, lavet en model for, hvordan grænserne til EU og Schengenområdet samt storbritanien igen kan åbne. Det skriver udenrigsministeriet i en pressemeddelelse. Der fastlægges en liste over åbne- og karantæne lande den 25. juni, og fra lørdag den 27. juni vil de pågældende grænser være åbne igen. - Det er sådan, at når smittemønstret ændres i andre lande, så kan man åbne op for landet, og går det den forkerte vej, kan man lukke ned igen. Det er vigtigt, at vi som danskere kan rejse, men det er også vigtigt, at coronavirus ikke rejser med os hverken ind eller ud af landet, siger Udenrigsminister Jeppe Kofod (S). Grænser til lande, hvor mindre end 20 per 100.000 indbyggere per uge er smittet med corona, må åbne. Hvis tallet stiger til 30 eller mere per 100.000 på en uge, går grænsen fra at være åben til at være i karantæne. I øjeblikket er det Sverige og Portugal, som stadig er i karantæne. Mobile testtilbud ved grænser og ved hotspots Ligesom det i øjeblikket er gældende for tyske, norske og islandske turister, skal turister fra andre europæiske lande have mindst seks planlagte overnatninger i Danmark, når grænserne åbner for dem 27. juni. Desuden vil regeringen den 27. juni udvide, hvad der er anerkendelsesværdige formål, således at også familiemedlemmer som kærester, bedsteforældre og børnebørn fra tredjelande kan komme ind i landet - såfremt de altså kan fremvise en negativtest for COVID-19, taget senest 72 timer før indrejse. I forbindelse med at gænserne åbnes mere vil det være muligt at få taget en corona-test ved grænseovergangene. Nogle steder vil det være et fast tilbud, andre steder vil det være periodevist muligt. Desuden oprettes der mobile testtilbud i forbindelse med færgeankomster og ved hotspots.